[{"text_idx": "#000000", "text": "Eesti haridusasutused saavad lisakoormusega, mille on tinginud Ukraina so\u0303japo\u0303genikest o\u0303pilased, u\u0308ldiselt ha\u0308sti hakkama. Enamuse Ukraina o\u0303pilasi vastu vo\u0303tnud koolide arvates on Ukraina o\u0303pilased ha\u0308sti vo\u0303i u\u0308ldiselt ha\u0308sti kohanenud."}, {"text_idx": "#000001", "text": "Enim Ukraina so\u0303japo\u0303genike lapsi on lisandunud neisse maakondadesse, kus juba varasemalt oli o\u0303pilaste arv o\u0303petaja kohta suurim, muutes o\u0303petajate nappuse ja u\u0308lekoormuse probleemi teravamaks. Leevendust saavad pakkuda Ukrainast pa\u0308rit (haridus)to\u0308o\u0308tajad, to\u0303lkides o\u0303ppematerjale, andes tunde vo\u0303i olles Ukraina o\u0303pilastele tugiisikuks. Haridus- ja Teadusministeeriumi hiljutise koolide ku\u0308sitluse ja\u0308rgi on va\u0308ga paljud koolid juba ukraina rahvusest kolleegidelt abi saanud."}, {"text_idx": "#000002", "text": "Tulevikku vaatavalt on veel liiga vara hinnata, milline on Ukraina so\u0303japo\u0303genike laste pikemaajalisem mo\u0303ju Eesti koolidele, sest ei ole teada, kui paljud neist ja kui kauaks meile ja\u0308a\u0308vad. Koolid, kuhu on palju Ukraina lapsi lisandunud, vajavad riigilt ja\u0308tkuvat lisatoetust."}, {"text_idx": "#000003", "text": "Ukraina o\u0303pilased Eesti maakondade ja kohalike omavalitsuste lo\u0303ikes"}, {"text_idx": "#000006", "text": "Samas tuleb silmas pidada, et haridusasutuste lo\u0303ikes on pilt palju mitmekesisem: igas kohalikus omavalitsuses on ka va\u0308ga palju haridusasutusi, kus Ukraina so\u0303japo\u0303genikke ei ole vo\u0303i nende osakaal on u\u0308mardatult 0%."}, {"text_idx": "#000007", "text": "89% Ukraina lastest o\u0303pivad alus- vo\u0303i po\u0303hiharidusastmel."}, {"text_idx": "#000008", "text": "Lisanduv to\u0308o\u0308koormus erineb tugevalt koolide ja klasside lo\u0303ikes."}, {"text_idx": "#000009", "text": "Maakondade lo\u0303ikes lisandus enim Ukraina o\u0303pilasi nendesse maakondadesse, kus ka keskmine o\u0303pilaste arv o\u0303petaja kohta on suurim. Ukraina o\u0303pilaste lisandumine kasvatas Eesti o\u0303petajate to\u0308o\u0308koormust, ent see varieerub eeska\u0308tt konkreetsete koolide ja klasside lo\u0303ikes \u2013 suuremates Tallinna koolides on o\u0303petaja kohta klassis 20 vo\u0303i enam o\u0303pilast."}, {"text_idx": "#000010", "text": "Tabel 1. O\u0303petajate koormus ja lisandunud Ukraina (UA) o\u0303pilaste arv"}, {"text_idx": "#000011", "text": "Ukraina o\u0303pilased on Eesti koolides ha\u0308sti vo\u0303i u\u0308ldiselt ha\u0308sti kohanenud. Nii leidsid 57% Haridus- ja Teadusministeeriumi 2022. aasta detsembrikuus la\u0308bi viidud koolide ku\u0308sitluses osalenud koolidest, kus o\u0303pib Ukraina lapsi. Vastati veel na\u0308iteks ka \u201etasapisi\u201c, \u201enii ja naa\u201c, \u201erahuldavalt\u201c, \u201eoleneb o\u0303pilasest\u201c jne.2"}, {"text_idx": "#000012", "text": "Peamised va\u0308ljakutsed on keelebarja\u0308a\u0308r ja kakskeelses klassis o\u0303petamine, suured erinevused Eesti ja Ukraina o\u0303ppekavades ning Ukraina o\u0303pilaste ja\u0308rele aitamine. See on ta\u0308hendanud o\u0303petajatele lisakoormust ning sellest tulenevalt ka o\u0303petajate, abio\u0303petajate ja tugispetsialistide puudust.2 Keerukust lisab juurde see, et paljud Ukraina lapsevanemad tahavad, et nende laps ka\u0308iks samaaegselt nii Eesti koolis kui ka osaleks Ukraina distantso\u0303ppes. Lastel on seeto\u0303ttu topeltkoormus."}, {"text_idx": "#000013", "text": "To\u0308o\u0308koormust aitavad leevendada Ukraina haridusto\u0308o\u0308tajad. Lisaks Ukraina so\u0303japo\u0303genikest o\u0303pilastele on paljudesse haridusasutustesse jo\u0303udnud ka Ukrainast pa\u0308rit to\u0308o\u0308tajad, kes saavad seoses Ukraina lastega tekkinud lisakoormust leevendada: to\u0303lkida o\u0303ppematerjale, anda tunde, olla o\u0303pilastele tugiisikuks, jne. Eesti Hariduse Infosu\u0308steemi (EHIS)1 ja\u0308rgi to\u0308o\u0308tab Eesti koolides o\u0303petajana 104 so\u0303japo\u0303genikku, siia lisanduvad veel juurde need, kes to\u0308o\u0308tavad psu\u0308hholoogi, tugiisiku, logopeedi, sotsiaalpedagoogi, koka vo\u0303i koristajana jne."}, {"text_idx": "#000014", "text": "Arvestatav osa Ukraina lapsi o\u0303pib eesti keeles."}, {"text_idx": "#000015", "text": "63% Ukraina laste o\u0303ppekeel on eesti keel. Siiski tuleb ta\u0308psustada, et isegi kui lapsed o\u0303pivad eesti o\u0303ppekeelega koolis, vo\u0303ib nende o\u0303pe ikkagi olla mingis mahus vene vo\u0303i ukraina keeles. Suurim osakaal vene vo\u0303i inglise keeles o\u0303ppivaid Ukraina lapsi on Harju ja Ida-Viru maakonnas. Harju maakonnas o\u0303pib vene keeles 33% maakonda saabunud Ukraina lastest, Ida-Viru maakonnas on see na\u0308itaja 52%.1"}, {"text_idx": "#000016", "text": "O\u0303petajate ja koolijuhtide senine tunnetatud kogemus on kinnitanud, et ko\u0303ige kergem on Ukraina lapsi integreerida alushariduses ehk nooremas eas. Mida keerulisemaks muutub o\u0303pitava aine sisu, seda raskem on algtaseme keeleoskust omamata eestikeelses o\u0303ppes osaleda.2,3"}, {"text_idx": "#000019", "text": "Lu\u0308hiraport on osa Arenguseire Keskuse uurimissuunast \u201eO\u0303petajate ja\u0308relkasvu tulevik\u201c. Uurimissuuna eesma\u0308rk on globaalsete ja siseriiklike trendide po\u0303hjal to\u0308o\u0308tada va\u0308lja o\u0303petajate vajaduse ja ja\u0308relkasvu stsenaariumid aastani 2040."}, {"text_idx": "#000020", "text": "Soovid pu\u0308sida kursis maailma ja Eesti suundumustega? Kord kuus saadame uudiskirja tellijatele ilmunud uuringud, raportid, blogipostitused. Uudiskirjas tutvustame ka trendiraporti \u201cPikksilm\u201d uusi artikleid, mis keskenduvad po\u0303hjalikumalt mo\u0303nele olulisele suundumusele."}, {"text_idx": "#000021", "text": "Raport: O\u0303petajate ja tugispetsialistide nappus piirab Ukraina laste o\u0303ppimisvo\u0303imalusi\nEesti koolid ja lasteaiad saavad Ukraina so\u0303japo\u0303genikest o\u0303pilastega kaasneva lisakoormusega u\u0308ldiselt ha\u0308sti hakkama, kuid o\u0303petajate ja tugispetsialistide puudus seab koolid Ukraina laste osas va\u0308ga ebavo\u0303rdsesse olukorda, selgub Arenguseire Keskuse raportist \u201cUkraina lapsed Eesti hariduses\u201d."}, {"text_idx": "#000022", "text": "Eesti koolid ja lasteaiad saavad Ukraina so\u0303japo\u0303genikest o\u0303pilastega kaasneva lisakoormusega u\u0308ldiselt ha\u0308sti hakkama, kuid o\u0303petajate ja tugispetsialistide puudus seab koolid Ukraina laste osas va\u0308ga ebavo\u0303rdsesse olukorda, selgub Arenguseire Keskuse raportist \u201cUkraina lapsed Eesti hariduses\u201d."}, {"text_idx": "#000023", "text": "Toompea 1 (Komandandi maja), Tallinn"}]